
28.07.2026.
[bookmark: _Hlk212466158]SIA “Jēkabpils ūdens” īsteno Eiropas Savienības fonda projekta Nr.5.1.1.4/1/24/I/010 "Viedo risinājumu ieviešana SIA “Jēkabpils ūdens” ūdensapsaimniekošanas infrastruktūrā un ūdens patēriņa uzskaitē, komercskaitītāju attālinātā nolasīšanā” mērķa sasniegšanu.
Projekta kopējie attiecināmie izdevumi: 408 840.00 EUR

Eiropas Reģionālās attīstības fonda finansējums: 85.00 % no attiecināmajiem izdevumiem, kas nepārsniedz 347 514.00 EUR; privātais attiecināmais finansējums: 15.00 % no attiecināmajiem izdevumiem, ne mazāk kā 61 326.00 EUR.

Saskaņā ar noslēgto līgumu, SIA “Latvijas Mobilais Telefons” ir paveicis datu platformas integrāciju ar SIA “Jēkabpils ūdens” grāmatvedības programmu “Horizon” un ģeotelpiskās informācijas sistēmas platformu “Go GIS”, bet kavē atlikušo ūdens skaitītāju piegādi.

SIA “Jēkabpils ūdens” darbinieki ir uzstādījuši 2130 ūdens patēriņa skaitītājus un visus 30 spiedienu sensorus.

SIA “SunGIS” ir paveicis SIA “Jēkabpils ūdens” pašreizējās ģeotelpiskās informācijas sistēmas “Go GIS” inovatīvo programmatūras risinājumu izstrādi. Uzlabotajā “Go GIS” tiešsaistes platformā tiek vizualizēti mērījumi no attālināti nolasāmajiem ūdens komercskaitītājiem, spiediena sensoriem, kā arī parādītas šo elementu atrašanās vietas tiešsaistes kartē.

Rezultātā tiks nodrošināta jaunu digitālo risinājumu ieviešana un uzņēmuma attīstība, nodrošinot iedzīvotājiem ērtu pakalpojumu pieejamību pašvaldības deleģēto autonomo funkciju izpildē. Trīs WEB platformu mijiedarbība nodrošinās attālināti nolasāmo ūdens patēriņa skaitītāju rādījumu  un spiedienu sensoru datu uzskaiti, nolasīšanu, saglabāšanu gan grāmatvedības programmā “Horizon”, gan tiešsaistes ģeotelpiskās informācijas sistēmā (“Go GIS”). Projekta ieviešanā tiks sasniegts darbaspēka laika patēriņa samazinājums - 1 352 stundas/mēnesī.

Projekta īstenošanas laiks līdz 31.12.2026.
Projekta īstenošanas vieta – Jēkabpils pilsētas teritorija, Brodu ciems. 

